Primarul din Praga, sub protecția poliției după ce un spion rus ar fi vrut să-l otrăvească.
Zdenêk Hřib, edilul din Praga, a confirmat pentru presa rusă că a fost pus sub protecţia poliţiei, dar nu a oferit mai multe detalii despre anchetă. În schimb, presa cehă scrie că ar fi vorba de un spion rus trimis la Praga pentru a-l ucide pe edil. Motivul lichidării primarului ar fi demolarea unui monument sovietic, aprobată de el, scrie presa cehă. Purtătorul de cuvânt al lui Putin a infirmat acuzațiile spunând că autoritățile cehe fac anchete de umplutură.
Autoritățile cehe bănuiesc că un spion rus ar fi pregătit tentativa de omor a edilului din Praga, iar motivul dorinței de a fi lichidat vine după ce primarul ar fi ordonat demolarea unui monument sovietic. Lucru ce i-ar fi nemulțumit pe ruși, scrie presa cehă. Zdenêk Hřib, edilul din Praga a confirmat pentru presa rusă că a fost pus sub protecţia poliţiei, dar nu a oferit mai multe detalii despre anchetă. Pe de altă parte purtătorul de cuvânt al lui Vladimir Putin spune că autoritățile cehe fac anchete de umplutură infirmând zvonurile.Potrivit publicației cehe Respect, spionul rus ar fi aterizat pe aeroportul Václav Havel, acum trei săptămâni, fiind întâmpinat de o mașină a unei misiuni diplomatice ruse. Acesta ar fi purtat o valiză care conţinea otravă letală cu care ar fi vrut să-l omoare pe edil.Jurnaliștii cehi citează surse din anchetă.Sursa foto: Profimedia.